钦定古今图书集成/理学汇编/学行典/第076卷 > 性理大全 > 《德》
## 钦定古今图书集成/理学汇编/学行典/第076卷 > 性理大全 > 《德》

程子曰：“德者，得也，须是实到这里，须得一德立而
百善从之。存诸中为德，发于外为行。德之成，其可
见者行也。得之于心谓之有德，自然睟然见于面，
盎于背，施于四体，四体不言而喻，岂待勉强也？德
性者，言性之可贵，与言性善其实一也。性之德者，言
性之所有。有德者得天地而用之，既有诸己，所以
莫非中理。心是天德。”心有不尽处，便是天德处。未
能尽人心莫不有知，惟蔽于人欲，则亡天德也。
圣贤论天德，盖谓自家元是天，然完全自足之物，若
无所污坏，即当直而行之；若少有污坏，即敬以治之，
使复如旧。

张子曰：德主天下之善，善原天下之一，接物处皆
是小德，统会处便是大德。富贵之得不得，天也。至
于道德则在己求之而无不得也。循天下之理之
谓道，得天下之理之谓德。故曰：“《易简》之善配至德。”
龟山杨氏曰：“仁义而足乎己，斯谓之德。”

上蔡谢氏曰：“德可以易言耶？动容周旋中礼，圣人之
事也，止曰‘盛德之至具。天下之至善，止曰‘有德’’”；“为天
下之大恶，止曰‘失德’。”故礼乐皆得谓之“有德。”

五峰胡氏曰：“德有本，故其行不穷。孝弟也者，德之本
欤？”

东莱吕氏曰：“至德以道为本，至德者，精粹而不可名
者之谓。道体溥博渊深，无声无臭，无下手处。惟至德
以道为本，则有所依据，识得体段。今人不识德字，
往往见一事之善则谓之德，殊不知此乃行也。实有
诸己之谓德，见诸行事之谓行，既实有于己矣，须见
于行事之闲，然后吾之行乃全。”

潜室陈氏曰：“‘道谓事事物物当然之理，德乃行’，是道
实得于心。仁谓本心之德，爱之理，乃诸德之总会处。
在一人身上，只是一个物事，但一节密一节耳。”
北溪陈氏曰：“德者，得也，不能离得一个‘得’字。古经书
虽是多就做工夫，实有得上说，然亦有就本原来历
上论，如所谓明德者，是人生所得于天，本来光明之
理，具”在吾心者，故谓之“明德。”如孩提之童，无不知爱
亲敬兄，此便是得于天本明处。有所谓“达德”者，是古
今天下人心之所同得，故以“达”言之。有所谓“懿德”者，
是得天理之粹美，故以懿言之。又有所谓“德性”者，亦
只是在我所得于天之正理，故谓之“德性。”道者，天
地闲本然之道，不是因人做工夫处；论德便是就人
做工夫处论。德是行是道，而实有得于吾心者，故谓
之“德。”何谓行是道，而实有得于吾心？如实能事亲，便
是此心实得这孝；实能事兄，便是此心实得这弟。大
概德之一字，是就人做工夫已到处论，乃是做工夫
实有得于己了，不是就方做工夫时说。道与德不
是判然二物。道是公共的，德是实得于身，为我所有
的。所谓“天德”者，自天而言，则此理公共，在天得之
为天德；其道流行，赋予为物之所得，亦谓之“天德”；若
就人论，则人得天之理以生，亦谓之天德；其所为纯
得天理之真，无人伪之杂，亦谓之“天德。”

西山真氏曰：“德者何？仁义礼智是也，此所谓体也。德
专以其本体而言，才兼言其著于用者。圣人之所谓
才，有与德合言之者。才难之才，即所谓德也，德全则
才亦全矣。《中庸》谓天下至圣为能聪明睿智，足以有
临也；宽裕温柔，足以有容也；发强刚毅，足以有执也；
齐庄中正，足以有敬也；文理密察，足以有别也。盖惟”
圣人为能兼五者之全。非五者之全不足以言圣《皋陶谟》有六德三德之分。小大不同。而皆适于用。